### NN 102/2025 (16.7.2025.), Pravilnik o izmjenama i dopunama Pravilnika o postupanju prema državljanima trećih zemalja

Ministarstvo UNUTARNJIH POSLOVA

1414

Na temelju članka 47.c stavaka 5. i 6. i članka 203. stavka 12. Zakona o strancima (»Narodne novine« br. 133/20., 114/22., 151/22. i 40/25.) te članka 38. stavka 3. Zakona o sustavu državne uprave (»Narodne novine« br. 66/19. i 155/23.), ministar unutarnjih poslova, uz prethodnu suglasnost ministra vanjskih i europskih poslova, donosi

PRAVILNIK

O IZMJENAMA I DOPUNAMA PRAVILNIKA O POSTUPANJU PREMA DRŽAVLJANIMA TREĆIH ZEMALJA

Članak 1.

U Pravilniku o postupanju prema državljanima trećih zemalja (»Narodne novine«, br. 136/21. i 145/23.), članak 1. mijenja se i glasi:

»(1) Ovim Pravilnikom propisuje se postupanje prema državljanima trećih zemalja i naplata troškova u slučaju odbijanja ulaska, tehničke uvjete za boravak na graničnom prijelazu, način dokazivanja zakonitosti boravka u Republici Hrvatskoj, tehničke uvjete za zadržavanje državljana trećih zemalja iz članka 211. stavka 2. Zakona o strancima, protjerivanje i zabrana ulaska i boravka, način utvrđivanja roka za dragovoljni odlazak, način postupanja prema državljaninu treće zemlje iz članka 181. stavka 3. Zakona o strancima, način postupanja u slučaju transfera u drugu državu članicu osoba uhićenih u pograničnim područjima unutarnjih granica, način pružanja pomoći u slučaju tranzita u svrhu prisilnog udaljenja zračnim putem, organizacija i sudjelovanje u zajedničkim letovima država članica Europskog gospodarskog prostora (u daljnjem tekstu: EGP), način obavljanja službenih provjera te sadržaj i način vođenja zbirki podataka iz članka 243. Zakona o strancima.

(2) Ovim Pravilnikom propisuje se izgled i sadržaj obrasca:

– europske putne isprave za vraćanje državljana trećih zemalja koji nezakonito borave (Obrazac 1)

– rješenja o odbijanju ulaska (Obrazac 2)

– zapovijedi o vraćanju iz članka 52. stavka 2. Zakona o strancima (Obrazac 3)

– zapovijed o vraćanju iz članka 52. stavka 3. Zakona o strancima (Obrazac 3A)

– zapovijed o vraćanju iz članka 52. stavka 4. Zakona o strancima (Obrazac 3B)

– potvrde o kratkotrajnom boravku (Obrazac 4 i Obrazac 5)

– izjave o osobnim podacima državljanina treće zemlje (Obrazac 6)

– rješenja o protjerivanju koje sadrži rok za dragovoljni odlazak (Obrazac 7)

– rješenja o protjerivanju koje sadrži nalog za prisilno udaljenje (Obrazac 8)

– naljepnice zabrane ulaska i boravka u Republici Hrvatskoj (Obrazac 9)

– naljepnice zabrane ulaska i boravka u EGP (Obrazac 10)

– rješenja o povratku (Obrazac 11)

– obavijesti državljaninu treće zemlje o postupanju na vanjskoj granici (Obrazac 12)

– za transfer osoba uhićenih u pograničnim područjima unutarnjih granica sukladno Uredbi (EU) 2024/1717 (Obrazac 12A)

– obavijesti o mogućnosti naknade plaće (Obrazac 13)

– upozorenja o odlasku u državu članicu EGP-a (Obrazac 14)

– zahtjeva za pružanje pomoći od države članice EGP-a kod prisilnog udaljenja (Obrazac 15)

– rješenja o odbijanju odobrenja putovanja u ETIAS-u (Obrazac 16)

– rješenja o poništenju odobrenja putovanja u ETIAS-u (Obrazac 17)

– rješenja o ukidanju odobrenja putovanja u ETIAS-u (Obrazac 18)

– rješenja o ukidanju odobrenja putovanja u ETIAS-u (ukidanje na vlastiti zahtjev) (Obrazac 19)

– rješenja o odbijanju zahtjeva za ispravak ili brisanje osobnih podataka pohranjenih u sustavu ETIAS (Obrazac 19A)

– rješenja o odbijanju zahtjeva za ispravak, dopunu, brisanje ili ograničavanje obrade osobnih podataka pohranjenih u EES-u (Obrazac 19B)

– zahtjeva za odobrenje/produljenje pristupa nacionalnom programu olakšica (Obrazac 20)

– rješenja o odobrenju/odbijanju zahtjeva za pristup nacionalnom programu olakšica (Obrazac 21)

– rješenja o produljenju/odbijanju produljenja pristupa nacionalnom programu olakšica (Obrazac 22)

– rješenja o ukidanju odobrenja/produljenja pristupa nacionalnom programu olakšica (Obrazac 23).«.

Članak 2.

U članku 2. stavku 2. podstavku 6. na kraju, iza riječi u zagradama, briše se točka te se dodaje podstavak 7. koji glasi:

» – Uredba (EU) 2024/1717 Europskog parlamenta i Vijeća od 13. lipnja 2024. o izmjeni Uredbe (EU) 2016/399 o Zakoniku Unije o pravilima kojima se uređuje kretanje osoba preko granica (SL L, 2024/1717, 20.06.2024.; u daljnjem tekstu: Uredba (EU) 2024/1717).«.

Članak 3.

Članak 14. mijenja se i glasi:

»(1) Prijevozniku koji postupi suprotno članku 52. stavku 2.,3. i 4. i članku 55. i 56. Zakona o strancima, izdat će se Zapovijed o vraćanju.

(2) Zapovijed iz članka 52. stavka 2. Zakona o strancima sastavlja se u dva primjerka, od kojih se jedan primjerak uručuje osobi odgovornoj za prijevozno sredstvo, a jedan zadržava policijska postaja nadležna za kontrolu prelaska državne granice (Obrazac 3).

(3) Zapovijed iz članka 52. stavka 3. Zakona o strancima sastavlja se u dva primjerka, od kojih se jedan primjerak uručuje osobi odgovornoj za prijevozno sredstvo, a jedan zadržava policijska postaja nadležna za kontrolu prelaska državne granice (Obrazac 3A).

(4) Zapovijed iz članka 52. stavka 4. Zakona o strancima sastavlja se u dva primjerka, od kojih se jedan primjerak uručuje osobi odgovornoj za prijevozno sredstvo, a jedan zadržava policijska postaja nadležna za kontrolu prelaska državne granice (Obrazac 3B).

(5) Ako se državljanin treće zemlje odbija vratiti ili pruža otpor ili se ocijeni da će pružiti otpor prilikom vraćanja, može mu se odrediti policijska pratnja uz suglasnost Ministarstva, o čemu se obavještava osoba odgovorna za prijevozno sredstvo, a u slučaju prijevoza zrakoplovom i predstavnik zrakoplovne kompanije.

(6) Obrasci Zapovijedi o vraćanju (Obrazac 3, 3A i 3B) pravokutnog su oblika, bijele boje, veličine 21×29,7 cm.«.

Članak 4.

U članku 16. stavku 1. točke 8. i 10., mijenjaju se i glase:

»8. dozvolom boravka stranca pod supsidijarnom zaštitom

10. potvrdom o podnošenju zahtjeva za odobrenje privremenog boravka, ako je riječ o državljaninu treće zemlje iz članka 58. stavka 6. Zakona o strancima ili potvrdom o podnošenju zahtjeva za produženje privremenog boravka«.

Članak 5.

U članku 29. stavak 5. briše se.

Članak 6.

Iza članka 33. dodaju se naslov iznad članka i članak 33.a koji glase:

»Transfer državljana trećih zemalja koji su zatečeni u pograničnom području unutarnje granice

Članak 33.a

(1) Smatra se da je državljanin treće zemlje zatečen u pograničnom području unutarnje granice sukladno Uredbi (EU) 2024/1717, ako je zatečen na području policijske postaje koja se nalazi na unutarnjoj granici.

(2) Državljaninu treće zemlje iz stavka 1. ovoga članka donosi se rješenje o transferu državljana trećih zemalja koji su zatečeni u pograničnom području unutarnje granice.

(3) Rješenje iz stavka 2. ovoga članka donosi se na obrascu, koji se izdaje na jeziku koji državljanin treće zemlje razumije i na hrvatskom jeziku.

(4) Obrazac iz stavka 3. ovoga članka (Obrazac 12A) pravokutnog je oblika, bijele boje, veličine 21×29,7 cm, tiska se na hrvatskom i engleskom jeziku te na jezicima koji razumiju državljani trećih zemalja.

(5) Državljaninu treće zemlje iz stavka 2. ovoga članka uručuje se pisana obavijest o mogućnosti određivanja opunomoćenika za zastupanje, na jeziku koji državljanin treće zemlje razumije i na hrvatskom jeziku.

(6) Državljanina treće zemlje iz stavka 2. ovoga članka prisilno se udaljava.

(7) Ako se prisilno udaljenje iz stavka 6. ovoga članka ne izvrši u roku od 24 sata primijenit će se odredbe o prisilnom udaljenju iz članka 203. stavka 4. Zakona o strancima.

(8) Ministarstvo osigurava tiskanje obrasca iz stavka 4. i pisane obavijesti iz stavka 5. ovoga članka na najmanje pet jezika koje najčešće razumiju državljani trećih zemalja koji nezakonito borave.«.

Članak 7.

U članku 55.a iza stavka 4. dodaju se novi stavci 5. i 6. koji glase:

»(5) Obrazac rješenja o odbijanju zahtjeva za ispravak ili brisanje osobnih podataka pohranjenih u sustavu ETIAS (Obrazac 19A) pravokutnog je oblika, bijele boje, veličine 21×29,7 cm.«.

(6) Obrazac rješenja o odbijanju zahtjeva za ispravak, dopunu, brisanje ili ograničavanje obrade osobnih podataka pohranjenih u EES-u (Obrazac 19B) pravokutnog je oblika, bijele boje, veličine 21×29,7 cm.«.

Dosadašnji stavak 5. koji postaje stavak 7. mijenja se i glasi:

»(7) Obrasci 16, 17, 18, 19, 19A i 19B tiskaju se na hrvatskom i engleskom jeziku, a mogu se tiskati i na drugim jezicima koje razumiju državljani trećih zemalja.«.

Članak 8.

Obrasci 1 – 23 koji su tiskani uz Pravilnik o postupanju prema državljanima trećih zemalja (»Narodne novine«, br. 136/21. i 145/23.) i njegov su sastavni dio zamjenjuju se novim obrascima 1 – 23 koji su tiskani uz ovaj Pravilnik i njegov su sastavni dio.

Obrazac 3A, 3B, 12A, 19A i 19B tiskani su uz ovaj Pravilnik i njegov su sastavni dio.

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/25-01/59
 Urbroj: 511-01-152-25-16
 Zagreb, 10. srpnja 2025.

Ministar
 dr. sc. Davor Božinović, v. r.

![](/files/_web/sluzbeni-dio/2025/133362/images/15174.jpg)

![](/files/_web/sluzbeni-dio/2025/133362/images/15167.jpg)

![](/files/_web/sluzbeni-dio/2025/133362/images/15160.jpg)

![](/files/_web/sluzbeni-dio/2025/133362/images/15152.jpg)

![](/files/_web/sluzbeni-dio/2025/133362/images/15144.jpg)

![](/files/_web/sluzbeni-dio/2025/133362/images/15136.jpg)

![](/files/_web/sluzbeni-dio/2025/133362/images/15129.jpg)

![](/files/_web/sluzbeni-dio/2025/133362/images/15121.jpg)

![](/files/_web/sluzbeni-dio/2025/133362/images/15113.jpg)

![](/files/_web/sluzbeni-dio/2025/133362/images/15103.jpg)

![](/files/_web/sluzbeni-dio/2025/133362/images/15095.jpg)

![](/files/_web/sluzbeni-dio/2025/133362/images/15087.jpg)

![](/files/_web/sluzbeni-dio/2025/133362/images/15080.jpg)

![](/files/_web/sluzbeni-dio/2025/133362/images/15073.jpg)

![](/files/_web/sluzbeni-dio/2025/133362/images/15065.jpg)

![](/files/_web/sluzbeni-dio/2025/133362/images/15057.jpg)

![](/files/_web/sluzbeni-dio/2025/133362/images/15049.jpg)

![](/files/_web/sluzbeni-dio/2025/133362/images/15041.jpg)

![](/files/_web/sluzbeni-dio/2025/133362/images/15034.jpg)

![](/files/_web/sluzbeni-dio/2025/133362/images/15027.jpg)

![](/files/_web/sluzbeni-dio/2025/133362/images/15016.jpg)

![](/files/_web/sluzbeni-dio/2025/133362/images/15008.jpg)

![](/files/_web/sluzbeni-dio/2025/133362/images/15000.jpg)

![](/files/_web/sluzbeni-dio/2025/133362/images/14993.jpg)

![](/files/_web/sluzbeni-dio/2025/133362/images/14986.jpg)

![](/files/_web/sluzbeni-dio/2025/133362/images/14977.jpg)

![](/files/_web/sluzbeni-dio/2025/133362/images/14968.jpg)

![](/files/_web/sluzbeni-dio/2025/133362/images/14960.jpg)

![](/files/_web/sluzbeni-dio/2025/133362/images/14953.jpg)

![](/files/_web/sluzbeni-dio/2025/133362/images/14946.jpg)

![](/files/_web/sluzbeni-dio/2025/133362/images/14939.jpg)

![](/files/_web/sluzbeni-dio/2025/133362/images/14930.jpg)

![](/files/_web/sluzbeni-dio/2025/133362/images/14922.jpg)

![](/files/_web/sluzbeni-dio/2025/133362/images/14914.jpg)

![](/files/_web/sluzbeni-dio/2025/133362/images/14906.jpg)

![](/files/_web/sluzbeni-dio/2025/133362/images/14898.jpg)

![](/files/_web/sluzbeni-dio/2025/133362/images/14890.jpg)

![](/files/_web/sluzbeni-dio/2025/133362/images/14882.jpg)

![](/files/_web/sluzbeni-dio/2025/133362/images/14874.jpg)

![](/files/_web/sluzbeni-dio/2025/133362/images/14867.jpg)

![](/files/_web/sluzbeni-dio/2025/133362/images/14860.jpg)

![](/files/_web/sluzbeni-dio/2025/133362/images/14853.jpg)

![](/files/_web/sluzbeni-dio/2025/133362/images/14844.jpg)

![](/files/_web/sluzbeni-dio/2025/133362/images/14837.jpg)

![](/files/_web/sluzbeni-dio/2025/133362/images/14828.jpg)

![](/files/_web/sluzbeni-dio/2025/133362/images/14821.jpg)

![](/files/_web/sluzbeni-dio/2025/133362/images/14814.jpg)

![](/files/_web/sluzbeni-dio/2025/133362/images/14805.jpg)

![](/files/_web/sluzbeni-dio/2025/133362/images/14797.jpg)

![](/files/_web/sluzbeni-dio/2025/133362/images/14790.jpg)

![](/files/_web/sluzbeni-dio/2025/133362/images/14783.jpg)

![](/files/_web/sluzbeni-dio/2025/133362/images/14775.jpg)

![](/files/_web/sluzbeni-dio/2025/133362/images/14768.jpg)

![](/files/_web/sluzbeni-dio/2025/133362/images/14758.jpg)